Diari Oficial de la Generalitat Valenciana


Sumari del DOGV 5624, del 23-10-2007 (2007/12679)

RESOLUCIÓ de 10 d'octubre de 2007, de la Direcció General de Transports i Logística, per la qual es nomena tribunal i es determina el lloc i l'horari de realització de les proves de capacitació professional que es convoquen per a l'exercici de les activitats de transport interior i internacional de mercaderies i de viatgers.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5624

Data del DOGV
:   23-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12177


Data del document
:   10-10-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * qualificació professional
    * examen
    * transport internacional
    * transport de viatgers
    * transport interior
    * transport de mercaderies
    * transportista

RESOLUCIÓ de 10 d'octubre de 2007, de la Direcció General de Transports i Logística, per la qual es nomena tribunal i es determina el lloc i l'horari de realització de les proves de capacitació professional que es convoquen per a l'exercici de les activitats de transport interior i internacional de mercaderies i de viatgers. [2007/12141]  
D'acord amb el que establix l'Orde de 16 de setembre de 1999, de la conselleria d'Obres Públiques, Urbanisme i Transports, per la qual es regula el procediment que s'ha de seguir per a la realització de proves per a l'obtenció de certificat de capacitació professional per a l'exercici de les activitats de transport interior i internacional de mercaderies i de viatgers, resolc:  
Primer  
Nomenar el tribunal per a tota la Comunitat Valenciana, en totes les proves que es convoquen, la composició del qual figura en l'annex I de la present resolució.  
Segon  
Publicar, com a annex II, l'horari i els llocs de realització de les proves que es convoquen. No es pot accedir simultàniament a les proves de mercaderies i de viatgers.  
Tercer  
Els aspirants s'hauran de presentar en el lloc de realització de les proves amb el material següent:  
- Document Nacional d'Identitat.  
- Estris d'escriptura: llapis de mina núm. 2, goma d'esborrar i bolígraf.  
Quart  
Per a la realització de l'exercici corresponent es disposarà d'un temps total de quatre hores, dos hores per a cada una de les parts que consta.  
Contra la present resolució, que no esgota la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la publicació en el Diari Oficial de la Comunitat Valenciana, d'acord amb el que establixen l'article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.  
València, 10 d'octubre de 2007.- El director general de Transports i Logística: Vicente Dómine Redondo.  
ANNEX I  
Tribunal de la Comunitat Valenciana per a totes les proves convocades:  
Tribunal titular  
Presidenta: Sra. Mar Martínez Aparicio.  
Secretària: Sra. Ana Martínez Llorca.  
Vocals: Sra. Pilar Álvarez Montero, Sr. Manuel Gálvez Acero, Sr. Antonino Muñoz Calatayud, Sr. Francisco García López i Sr. Angel Claudio Durán Martínez.  
Tribunal suplent  
President: Sr. Manuel Gálvez Acero.  
Secretària: Sra. Ana Sempere Pérez  
Vocals: Sr. Ramón Escrig Moreno, Sra. Mª Luisa Zabala Salelles, Sr. Vicente Sánchez Selfa, Sra. Ana Antolín Baigorri i Sr. Pedro Luis García de Torres.  
ANNEX II  
Llocs, dates i horari de realització dels exercicis.  
Província de València  
Exercicis: Nacional i internacional de mercaderies i de viatgers.  
Dia: 24 de novembre de 2007.  
Lloc: Universitat de València. Campus dels Tarongers - Aulari Sud.  
Av. dels Tarongers s/n. 46865 València.  
Hora inici: 09:30 h.  
Província d'Alacant  
Exercicis: Nacional i internacional de mercaderies i de viatgers.  
Dia: 24 de novembre de 2007.  
Lloc: Universitat d'Alacant, Campus de Sant Vicent - Aulari I.  
Ctra. de Sant Vicent s/n. 03638 Sant Vicent del Raspeig (Alacant).  
Hora inici: 09:30 h.  
Província de Castelló  
Exercicis: Nacional i internacional de mercaderies i de viatgers.  
Dia: 24 de novembre de 2007.  
Lloc: Cambra de Comerç, Indústria i Navegació de Castelló.  
Av. dels Germans Bou, 79. 12804 Castelló.  
Hora inici: 09:30 h.